
ΙΜΚ, Πρόγραμμα  9 - 17 Μαΐου 2012 
Μουσική και τραγούδι
"Ψίθυροι της Άνοιξης στο πιάνο!"

Ρεσιτάλ

Ντόρα Μπακοπούλου

Τετάρτη 9 Μαΐου 2012, στις 21:00

"Άνοιξη 2012,  ένα όχι στον εκκωφαντικό κόσμο, ένα Ναι στους ψιθύρους των δένδρων, του νερού και της χαμηλής φωτιάς". Έτσι περιγράφει το ρεσιτάλ της "Ψίθυροι της Άνοιξης στο πιάνο!"   η Ντόρα Μπακοπούλου για να θυμίσει την ομορφιά της άνοιξης και των εσωτερικών διαδρομών, τους ήχους, τις μυρωδιές και τις μελωδίες που δίνουν ανάσα και προοπτική, σε σκοτεινούς καιρούς...   

Το Πρόγραμμα

Frederic Chopin (1810-1849) 
24 πρελούδια, Έργον 28 

Διάλειμμα 
Maurice Ravel (1875-1927) 
Ondine (Νηρηίδα) από το ''Gaspar de la Nuit'' 
Αlexander Scriabin (1872-1915) Vers la flamme opus 72 (Προς τη φλόγα)
Μάνος Χατζιδάκις (1925-1994)  Το καταραμένο φίδι (μπαλέτο 1950)
Αποσπάσματα, διασκευή για ένα πιάνο από την Ντόρα Μπακοπούλου

                                              
       (Εισαγωγή,  Σερενάτα του Νιόνιου,  Είσοδος του 



        Πασά,  Χορός της Βεζυροπούλας, Χορός της 




        Μοιρασιάς, Το Φιδάκι,  Νοσταλγικός και    

                                                             πολεμικός χορός του Καραγκιόζη, Είσοδος  του   

                                                             Μεγαλέξανδρου, Σκότωμα του φιδιού, Έξοδος   

                                                             του Μεγαλέξανδρου, Τελικός χορός)
                                                     
"Ψίθυροι της Άνοιξης στο πιάνο!"

Ρεσιτάλ

Ντόρα Μπακοπούλου

Τετάρτη 9 Μαΐου 2012, στις 21:00  
Αίθουσα: Θέατρο
Διάρκεια:  90'


Τιμή εισιτηρίων: 15€, Κανονικό 



       9€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

            Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 


Κάρτας  Πολιτισμού/ ΑμΕΑ/ Άνω των 65 
*******

"Portraits of Lena"
Σπύρος Μάνεσης 
διασκευές για piano solo 
της μουσικής της Λένας Πλάτωνος

συμμετέχει η Σαβίνα Γιαννάτου
Κυριακή 13 Μαΐου 2012, στις 21:00

Πρώτη εκτέλεση στην Αθήνα, στο ΙΜΚ

“... Η αποθέωση για μένα ήταν όταν άκουσα το cd με το συνολικό υλικό του - πραγματικά, φαινόταν σα να ερμήνευε τους στίχους, που δεν υπήρχαν,  με τη λεπτή του φαντασία και με την εκπληκτική πιανιστική ανάπτυξη των θεμάτων. Του εύχομαι καλή σταδιοδρομία και δηλώνω τυχερή για την πρωτοβουλία του να ερμηνεύσει και να διασκευάσει το έργο μου.” 

Λένα Πλάτωνος, Αθήνα 9.12.2011

Ο πιανίστας Σπύρος Μάνεσης, γνωστός στην Ελλάδα από την συμμετοχή του στην jazz σκηνή, παρουσιάζει το νέο του project, αυτή τη φορά για piano solo, εμπνευσμένο από μουσική της Λένας Πλάτωνος. Σε αυτό, ο Σπύρος Μάνεσης, επιχειρεί μία ιδιαίτερη ερμηνεία του έργου της τόσο σημαντικής συνθέτη και τραγουδοποιού. Δημιουργεί γέφυρες ανάμεσα στις πρωτότυπες ηχογραφήσεις της και του μουσικού κόσμου αυτού του ιδίου, στον οποίο οι επιρροές της κλασικής/ρομαντικής παράδοσης συνυπάρχουν με το ιδίωμα της τζαζ. 
Πόσο κοντά μπορεί να βρίσκεται το “Σαμποτάζ” στη μουσική του Thelonious Monk; Η “Καντέντσα της Άνοιξης” στην  παράδοση του stride; Υπάρχει άραγε διαφορά ανάμεσα στο λυρισμό της pop και σε αυτόν της ρομαντικής μουσικής; Πόσο δυνατή παραμένει η μουσική όταν από το τραγούδι αφαιρείται ο στίχος; Πόσο μακριά μπορεί να οδηγηθεί η πρωτότυπη μουσική μέσα από την περαιτέρω ανάπτυξη του υπάρχοντος υλικού; 

Παράλληλα, ο Σπύρος Μάνεσης εξερευνά τα ηχητικά όρια του πιάνου (δυναμικές, υφές, ρετζίστρα), πειραματίζεται πάνω σε ζητήματα φόρμας, επανεναρμονίζει τα πρωτότυπα τραγούδια και χρησιμοποιεί τεχνικές αυτοσχεδιασμού για να χτίσει την ανάπτυξη των κομματιών που επιλέγει, διατηρώντας πάντοτε μια διαλεκτική σχέση με τα πρωτότυπα έργα και τα χαρακτηριστικά τους στοιχεία όπως είναι ο λυρισμός, ο μινιμαλισμός, τα δυναμικά άκρα και οι μελαγχολικές εικόνες.

Ο Σπύρος Μάνεσης ανήκει στη νέα γενιά ελλήνων μουσικών της τζαζ, με πολύχρονες σπουδές σε Ελλάδα και Ολλανδία και καλλιτεχνική δραστηριότητα σε όλη την Ευρώπη. Η σχέση του με τη μουσική της Λένας Πλάτωνος ξεκινά στην εφηβεία του, όταν ακούει τους δίσκους “Σαμποτάζ” και “Καρυωτάκης – 13 τραγούδια”. Αργότερα, με τους TRIOISM, θα διασκευάσει τη “Γαλάζια Κιθάρα”, που συμπεριλήφθηκε στο άλμπουμ τους, το 2008. Το 2009 αποφάσισε να διασκευάσει έναν ολόκληρο κύκλο τραγουδιών της Λένας Πλάτωνος για piano solo, γεγονός που αποτέλεσε και το Μaster Research του στο Conservatorium van Amsterdam υπό τον τίτλο “DEVELOPING OUR OWN SONGBOOK: Arranging Lena Platonos's music for solo piano” που έλαβε ενθουσιώδη ανταπόκριση. Σήμερα, έχει ολοκληρώσει την ηχογράφηση οκτώ τραγουδιών που σύντομα θα κυκλοφορήσουν σε δίσκο. 

Στη συναυλία στο Ίδρυμα “Μιχάλης Κακογιάννης” συνοδοιπόρος του σε μερικά τραγούδια  είναι η Σαβίνα Γιαννάτου, της οποίας η φωνή έχει τόσο ταυτιστεί με τις πρωτότυπες ηχογραφήσεις. Η μεγάλη ερμηνεύτρια, που χαρακτηρίζεται από μοναδική στιλιστική ευελιξία, επαναπροσεγγίζει το υλικό της Λένας Πλάτωνος, αυτή τη φορά, κάτω από το πρίσμα της τζαζ και του αυτοσχεδιασμού.

Χορηγοί Επικοινωνίας: KOSMOS 93,6,   jazzonline.gr
"Portraits of Lena"

Σπύρος Μάνεσης 
διασκευές για piano solo της μουσικής της Λένας Πλάτωνος
13 Μαΐου 2012, στις 21:00,  
Πρώτη εκτέλεση στην Αθήνα
συμμετέχει η Σαβίνα Γιαννάτου

Αίθουσα: Θέατρο
Διάρκεια: 80΄

Τιμή εισιτηρίων:  15€, Κανονικό 



        10€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

            Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 


Κάρτας  Πολιτισμού/ ΑμΕΑ/  Άνω των 65 
******

"SOUL"
μια διαδρομή στη μουσική, την εικόνα και τους ανθρώπους

Βιβιάννα Γιαννάκη, υψίφωνος

TejoBolten (Mecano), συνθέτης
Τετάρτη 16 Μαΐου 2012, στις 21:00

Η υψίφωνος Βιβιάννα Γιαννάκη και ο συνθέτης TejoBolten (Mecano) δημιούργησαν ένα show, ένα ταξίδι μέσα στο χρόνο και στο χώρο, στο παρόν και στο παρελθόν. 
Η παράσταση "SOUL", βασισμένη σε μια ιδέα της Βιβιάννας Γιαννάκη και σε καλλιτεχνική διεύθυνση του TejoBolten,  είναι μια διαδρομή μέσα στη μουσική, την εικόνα και τους ανθρώπους.

Πρόκειται για ένα κοσμικό ταξίδι με πολλές στάσεις: Σε παραδοσιακούς ήχους από την Ελληνική, Κυπριακή, Κέλτικη παράδοση. Διαχρονικές μουσικές συνθέσεις των Μάνου Χατζιδάκι, Γιάννη Παπαϊωάννου, Βασίλη Τσιτσάνη, Κώστα Γιαννίδη και Dimitri Tiomkin. Σύγχρονες συνθέσεις των TejoBolten, Αλκίνοου Ιωαννίδη, Νίκου Ζούδιαρη και Διονύση Σαββόπουλου. 

Τραγούδια για την Αγάπη, τον Έρωτα και τη Ζωή με τη μαγευτική φωνή της Βιβιάννας Γιαννάκη που ερμηνεύει a capella, συνοδεία πιάνου και άλλων οργάνων καθώς και ηλεκτρονικών ήχων. Ολ` αυτά, ενώνονται και δημιουργούν ένα πολυδιάστατο στερέωμα εικόνων και ήχων. 

Μέσα από τη μελώδια, τη φωνή και την εικόνα, ο θεατής θα περιπλανηθεί στο σύμπαν της ομορφιάς, να πετάξει σε μια διαφορετική πραγματικότητα όπου οι μνήμες, οι αισθήσεις και οι υπέροχες εμπειρίες που έχει συλλέξει η Ανθρώπινη Ψυχή, επανέρχονται για να τις γευτεί. 

Συντελεστές

Βιβιάννα Γιαννάκη  / Τραγούδι

TejoBolten / Μουσική, Οπτικοποίηση 

Αντώνης Καρτέζος / Live cinema
Δημήτρης Βασιλάκης / Σαξόφωνο

Μιχάλης Δήμας / Μπουζούκι

Μάρκος Παπασηφάκης / Κιθάρα

Αλέκος Ρούπας / Κρουστά

Πέτρος Χατζηγεωργίου / Πιάνο

Νικόλας Γεωργίου / Styling
Γιώργος Ελευθεριάδης / Ένδυμα  ( Β. Γιαννάκη )

Stellar / Make-up, Hair styling
Η εκδήλωση πραγματοποιείται υπό την αιγίδα του Πρέσβη της Κυπριακής Δημοκρατίας στην Ελλάδα κ. Ιωσήφ Ιωσήφ.

Με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου  

Ευχαριστούμε τη Cyta Ελλάδος, θυγατρική του

Εθνικού Οργανισμού Τηλεπικοινωνιών Κύπρου,

τον Βασίλη Νυκτερή – Aikido Academy και τον Γιώργο Ελευθεριάδη για τη σημαντική τους υποστήριξη. 

Χορηγοί Επικοινωνίας: City Press, Free Sunday



                  ελculture.gr

"SOUL"

μια διαδρομή στη μουσική, την εικόνα και τους ανθρώπους

Βιβιάννα Γιαννάκη, υψίφωνος

TejoBolten (Mecano), συνθέτης

Τετάρτη 16 Μαΐου 2012, στις 21:00

Αίθουσα: Θέατρο

Διάρκεια:  100΄
Τιμή εισιτηρίων: 10 €, Ενιαίο 
 ********

Παράσταση Σύγχρονου Χορού
"Αλυσιδωτές Αντιδράσεις"

Δευτέρα 14 Μαΐου 2012, στις 21:00
Από το εργαστήριο 9+1 Σύγχρονου Χορού

που οργανώθηκε από το ΙΜΚ σε συνεργασία
με το Σύνδεσμο Χορού και  τις Ομάδες

Amorphy, Lemurius, Νταλίκα, Πρόσχημα & Φora
με τη συμμετοχή 75 ερασιτεχνών και επαγγελματιών καλλιτεχνών, όλων των ηλικιών

Το  Ίδρυμα Μ. Κακογιάννης και οι ομάδες Amorphy -χορογράφος Τζένυ Αργυρίου,  Lemurius -χορογράφος Κατερίνα Σκιαδά, Νταλίκα -χορογράφος Βάσω Γιαννακοπούλου, Πρόσχημα - χορογράφος Μαρία Κολιοπούλου, και Φora,  - χορογράφος Μέντη Μέγα διοργάνωσαν το ξεχωριστό χορογραφικό εργαστήριο 9 + 1, στο οποίο διαμέσου μίας ιδιαίτερης διαδικασίας οι 5 χορογράφοι οδήγησαν τους 75 συμμετέχοντες, ερασιτέχνες και επαγγελματίες καλλιτέχνες όλων των ηλικιών,  σε μία κοινή παράσταση η οποία με γενικό τίτλο "Αλυσιδωτές Αντιδράσεις", θα δοθεί τη Δευτέρα 14 Μαΐου 2012, στις 21:00, στο ΙΜΚ, με ελεύθερη είσοδο. Κρατήσεις θέσεων: τηλ.: 210 3418579
Οι χορογράφοι  στο εργαστήρι  9+1, (εξέλιξη του εργαστηρίου 7+1 που οργανώθηκε στο 17ο Διεθνές Φεστιβάλ Χορού Καλαμάτας, 2011)  χορογράφησαν  συνεργατικά μια κοινή αρχή και στη συνέχεια η κάθε ομάδα ξεδίπλωσε τη χορογραφία της προς τη δική της κατεύθυνση. Ο κάθε συμμετέχων δούλεψε εντατικά με μία από τις πέντε ομάδες και τα πέντε κομμάτια ως μία "Αλυσιδωτή Αντίδραση"  ενώνονται  σε μια ενιαία χορογραφία.  
Στο εργαστήρι πήραν μέρος και δούλεψαν ανά ομάδα:
· Άτομα άνω των 50 ετών χωρίς απαραίτητη προηγούμενη εμπειρία στο χορό  Amorphy - χορογράφος: Τζένυ Αργυρίου  (www.amorphy.org, ) 
· Καλλιτέχνες των παραστατικών τεχνών, φοιτητές και ερασιτέχνες με σχετική εμπειρία στην κίνηση Νταλίκα -  χορογράφος: Βάσω Γιαννακοπούλου (www.dalikadancetheater.com)
· Όσοι αγαπούν την κίνηση  Πρόσχημα - χορογράφος: Μαρία Κολιοπούλου (www.prosxima.gr) 
· Καλλιτέχνες που ενδιαφέρονται για τη σύνδεση φωνής και κίνησης 

Φora - χορογράφος: Μέντη Μέγα  (www.foraetc.wordpress.com) 
· Xορευτές και ηθοποιοί  - όπως και  σπουδαστές χορού και θεάτρου  Lemurius - χορογράφος: Κατερίνα Σκιαδά (www.lemurius.com) 
Παράσταση: "Αλυσιδωτές Αντιδράσεις"

Δευτέρα 14 Μαΐου 2012, στις 21:00

Από το εργαστήριο 9+1 Σύγχρονου Χορού 

που οργανώθηκε από το ΙΜΚ σε συνεργασία

με το Σύνδεσμο Χορού και  τις Ομάδες 

Amorphy, Lemurius, Νταλίκα, Πρόσχημα & Φora

με τη συμμετοχή 75 ερασιτεχνών και επαγγελματιών καλλιτεχνών  

Είσοδος Ελεύθερη, αναγκαία η κράτηση θέσεων: τηλ.: 210 3418579

*******

Ευρέ Εργά 

Της Μανί Ζουμπού   
Από την Πέμπτη 17 Μαΐου 2012, στις 21:00

(κάθε Πέμπτη, Παρασκευή, Σάββατο)

Τι είναι το Ευρέ Εργά; Είναι μια παιδική παρεξήγηση όπως η Ταμηγύνηση (... κοί-τα μη γίνεις σύ-ννεφο ... ) 
Μια παραφθορά όπως το Νοσμπέτε της εφηβείας κάποιων από εμάς; Ένα λάθος άκουσμα; Ένας Ευρέως (και ανορθόγραφος) Εργάτης; 
Ένα κωδικοποιημένο μήνυμα στη γλώσσα των Αβορίγινων, μια υγειονομική βόμβα που κοστίζει μόλις 5 ευρώ ;

Η αλήθεια είναι ότι δεν ξέρουμε. Πρόκειται για κάτι εντελώς (μα εντελώς) καινούργιο. Τόσο καινούργιο που πέντε λεπτά πριν υπάρξει δεν υπήρχε. Και τώρα υπάρχει. Δια χειρός Μανίνας Ζουμπουλάκη. Με την Εμμανουέλα Αλεξίου και τη Γαλήνη Τσεβά. 
Και έναν ηθοποιό  έκπληξη σε ένα ρόλο έκπληξη. Τόσο έκπληξη που μπορεί και να μην υπάρχει στην πρεμιέρα. 
Σε σκηνοθεσία Βασίλη Τσελεμέγκου και παραγωγή Θανάση Τσιρταβή. 
Στο Μιχάλης Κακογιάννης από Πέμπτη 17 Μαΐου και κάθε Πέμπτη, Παρασκευή και Σάββατο μέχρις ότου δεν υπάρχει...

Ευρέ Εργά. Ελθέ γρήγορα...
Συντελεστές:

Σκηνοθεσία: Βασίλης Τσελεμέγκος
Κείμενο: Μανίνα Ζουμπουλάκη
Σχεδιασμός φωτισμών: Γιάννης Δρακουλαράκος
Σκηνογραφική επιμέλεια: Κωνσταντίνος Μαρκής
Ενδυματολογική επιμέλεια: Μανώλης Γαλετάκης
Μουσική: DNA
Make up design: Γιώργος Βάλβης
Hair design: Fillippo Denaro
Φωτογραφίες: Γιώργος Καλφαμανώλης
Βοηθός σκηνοθέτη: Έρση Νιαώτη
Παραγωγή: Θανάσης Τσιρταβής

Παίζουν: Εμμανουέλα Αλεξίου, Γαλήνη Τσεβά
Χορηγός: Εκδόσεις Απόπειρα

Ευρέ Εργά 

Της Μανί Ζουμπού       
Από την Πέμπτη 17 Μαΐου 2012, στις 21:00

(κάθε Πέμπτη, Παρασκευή, Σάββατο)                                                                                               

Διάρκεια :  70΄

Αίθουσα: MCF Bar/Resto, 3os όρ.

Εισιτήριο: 10€ ενιαίο 
******
Έκθεση Φωτογραφίας
''Πόδια Τοτέμ-Τotem legs''
Βαγγέλης Ρασσιάς

στο MCF Bar - Resto και στον Αίθριο χώρο
Σάββατο 5 Μαΐου έως Τετάρτη 31 Οκτωβρίου 2012

Εγκαίνια: Πέμπτη 10 Μαΐου 2012, στις 21:00

Ο φωτογράφος Βαγγέλης Ρασσιάς παρουσιάζει την έκθεση φωτογραφίας ''Πόδια Τοτέμ-Τotem legs'', με 23 ασπρόμαυρα επιλεγμένα έργα διαστάσεων 2Χ1.5 και 1.20Χ80, στο MCF Bar - Resto και στον Αίθριο χώρο του 3ου. 

Τα επίσημα εγκαίνια της έκθεσης θα πραγματοποιηθούν την Πέμπτη 10 Μαΐου 2012, στις 21:00.
Προλογίζουν: 

Γιώργος Γρηγοριάδης, χειρουργός,  ιδρυτής της Πινακοθήκης Γρηγοριάδη 
Γιάννης Σχινάς, εικαστικός-καθηγητής (πρώην Πρύτανης)
Δημήτρης Κωνσταντάρας, δημοσιογράφος 
Η Αθηνά Παππά απαγγέλει ποιήματα της Vennis Mak και η Μελεντίνη στο πιάνο ερμηνεύει τα νέα  της τραγούδια. 
Τοτέμ στις αρχέγονες ανιμιστικές κοινωνίες ήταν το σύμβολο ενός αντικειμένου λατρείας. Τα γυναικεία πόδια έχουν χαρακτηρισθεί ως αντικείμενα λατρείας σε όλους τους πολιτισμούς. Το απαύγασμα όμως της λατρείας εκδηλώθηκε στον πολιτισμό της Δύσης, όπου τα πόδια - Τοτέμ έχουν χαρακτηρίσει το Δυτικό πολιτισμό εδώ και αιώνες. Αυτή τη λατρεία απαθανάτισε ο Βαγγέλης Ρασσιάς, διακεκριμένος φωτογράφος με πολυπληθείς και πολύχρονες συνεργασίες με ελληνικά περιοδικά μόδας, διεθνή πρακτορεία, την ΕΡΤ κ.α. όπως και  πολυπληθείς ατομικές εκθέσεις και συμμετοχές σε ομαδικές. 
 Έκθεση Φωτογραφίας

''Πόδια Τοτέμ-Τotem legs''

Βαγγέλης Ρασσιάς

στο MCF Bar - Resto και στον Αίθριο χώρο

Σάββατο 5 Μαΐου έως Τετάρτη 31 Οκτωβρίου 2012

 (Αύγουστος Κλειστά)

Ώρες Καθημερινά  7μ.μ.-12μ.μ.

Χορηγός Εκτυπώσεων: ΠΙΝΑΚΟΘΗΚΗ ΓΡΗΓΟΡΙΑΔΗ
******
συνεχίζονται:
ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

"Ρεβίθια..."

με την παραμυθού Σάσα Βούλγαρη
Δευτέρα 14 Μαΐου 2012, στις 21:30
Άκου να δεις. 

Υπάρχουν ιστορίες λογιώ – λογιώ...

Τέτοιες ιστορίες, τέτοια παραμύθια... σαν ρεβίθια (και πικάντικα) θα αφηγηθεί η Σάσα Βούλγαρη, ειδικά και αυστηρά για μεγάλους! Χωρίς πρόγραμμα, επιλέγοντας από το πλούσιο υλικό της - που ξεπερνά τις 350 ιστορίες! Έτσι... ελεύθερα... ανάλογα με τα κέφια της στιγμής!

Δέχεται και... παραγγελιές... 
ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

"Ρεβίθια..."

με την παραμυθού Σάσα Βούλγαρη

Δευτέρες 30 Απριλίου, 7 και  14 Μαΐου 2012, στις 21:30
Αίθουσα: Κινηματογράφος

Διάρκεια: 60'
Εισιτήριο: 10€, ενιαίο
*******

ΘΕΑΤΡΙΚΕΣ ΠΑΡΑΣΤΑΣΕΙΣ 
Venison

«The Helter Skelter Company»
σκηνοθεσία: Θάνος Παπακωνσταντίνου

Παρασκευή 20 Απριλίου 2012 έως 20 Μαΐου στις 21:30
(Κάθε Παρασκευή, Σάββατο, Κυριακή στις 21:30)
Αίθουσα: Ειδικά διαμορφωμένος υπόγειος χώρος

Διάρκεια: 90' 

Εισιτήρια: 
   15€, Κανονικό 



    10€, Μαθητικό/ Φοιτητικό/ Κάτοχοι Κάρτας Ανεργίας (ΟΑΕΔ) & 


             Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 
    

Κάρτας  Πολιτισμού/ ΑμΕΑ/ Άνω των 65 
********

Η ΜΕΤΑΜΟΡΦΩΣΗ του Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Από την Πέμπτη 26 Απριλίου έως την  Κυριακή 27 Μαΐου  
Πρεμιέρα: 26 Απριλίου 2012, στις 21:30

(κάθε Πέμπτη, Παρασκευή, Σάββατο και Κυριακή)

Αίθουσα: Black Box
Διάρκεια: 90' 
Εισιτήρια:       15€, Κανονικό 


             10€, Φοιτητές/ Μαθητές / Σπουδαστές/ Κάτοχοι Κάρτας Πολυτέκνων 

(ΑΣΠΕ)/ Άτομα άνω των 65 ετών/ ΑμΕΑ


 7€, Κάτοχοι Κάρτας Ανεργίας (ΟΑΕΔ)/ Νέοι έως 25 ετών/ Κάτοχοι 

Ευρωπαϊκής Κάρτας Νέων/ Κάτοχοι Κάρτας Πολιτισμού 

ΥΠ.ΠΟ.Τ
Η παράσταση γίνεται με την αιγίδα της Πρεσβείας της Τσεχικής Δημοκρατίας

*****
Ί.Χ.Ν.Ή...

Από τους "Motus Terrae"

 Σύλληψη - Σκηνοθεσία Γιάννης Κωνσταντακόπουλος
Από Δευτέρα 7 έως Τρίτη 29 Μαΐου, στις 21:30
κάθε Δευτέρα και Τρίτη
Αίθουσα: Black Box, 

Διάρκεια Παράστασης 70'
Τιμή εισιτηρίων: 15€, Κανονικό 


      10€ Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

           Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 

           Κάρτας  Πολιτισμού/ ΑμΕΑ/  Άνω των 65 
******
«ΤΟ ΕΚΤΟ ΠΑΤΩΜΑ»

ΤΟΥ ALFRED GEHRI

ΣΕ ΔΙΑΣΚΕΥΗ ΑΝΝΑΣ ΠΑΝΑΓΙΩΤΟΠΟΥΛΟΥ

ΣΚΗΝΟΘΕΣΙΑ ΜΑΡΙΑΝΝΑΣ ΚΑΛΜΠΑΡΗ

& ΜΟΥΣΙΚΗ ΣΤΑΜΑΤΗ ΚΡΑΟΥΝΑΚΗ

Από 19 Απριλίου 2012 έως 10 Ιουνίου 2012, στις 21:00,

κάθε Σάββατο δύο παραστάσεις: 18:00 & 21:00,

(κάθε Πέμπτη, Παρασκευή, Σάββατο, Κυριακή,

εκτός από 10, 11, 12 & 13 Μαΐου)

Αίθουσα: Θέατρο

Διάρκεια: 2.15' 

Εισιτήρια: 
16€, Κανονικό 



10€, Μαθητικό/ Φοιτητικό/ Κάτοχοι Κάρτας Ανεργίας (ΟΑΕΔ) & 


         Πολυτέκνων (ΑΣΠΕ) & Ευρωπαϊκής Κάρτας Νέων/ 



         Κάτοχοι Κάρτας  Πολιτισμού ΥΠΠΟΤ/ ΑμΕΑ/ Άνω των 65/



  9€  Ομάδες κατοίκων-γειτόνων (από 8 άτομα)


               3€  Ειδική τιμή για ατέλειες

*****
ΕΚΘΕΣΕΙΣ ΦΩΤΟΓΡΑΦΙΑΣ

"Special Olympics Photo Exhibition Relay"

φωτογραφική ομάδα Pragma
Από Δευτέρα 7  έως Κυριακή 20 Μαΐου 2012 

Αίθουσες: Εκθεσιακοί Χώροι 1ου & 2ου ορόφου

Ώρες Λειτουργίας: 18:00 - 22:00 Δευ - Κυρ

Είσοδος Ελεύθερη

***
«Εκτός πλαισίου χορού»

Γιάννης Σκουλάς

Εγκαίνια: Πέμπτη 3 Μαΐου 2012, στις 21:30
Από Πέμπτη 26 Απριλίου έως Τρίτη 15 Μαΐου 2012
Αίθουσα: Φουαγέ Ισογείου
Ώρες λειτουργίας: Δευ - Κυρ 18:00 -22:00
ΕΙΣΟΔΟΣ ΕΛΕΥΘΕΡΗ
******
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 
Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC
Υποστηρικτές Ιδρύματος Μ. Κακογιάννης

Dogkas Wines
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

